বগুড়া সংবাদ ডট কম (দুপচাঁচিয়া প্রতিনিধি আবু রায়হান) : সনাতন ধর্মালম্বীদের শারদীয় দুর্গাপূজা সুষ্ঠু ও শান্তিপূর্ণ ভাবে উদযাপনের লক্ষ্যে দুপচাঁচিয়ার তালোড়ায় পৌর মেয়র ও পৌর আ’লীগের সভাপতি আমিরুল ইসলাম বকুল এর সঙ্গে তালোড়া পৌর পূজা উদযাপন পরিষদ নেতৃবৃন্দের মতবিনিময় সভা অনুষ্ঠিত হয়েছে। শুক্রবার সন্ধ্যায় পৌর হলরুমে পৌর মেয়র আমিরুল ইসলাম বকুলের সভাপতিত্বে ও পৌর কাউন্সিলর শাহীনুর ইসলামের পরিচালনায় এ মতবিনিময় সভা অনুষ্ঠিত হয়। সভায় বক্তব্য রাখেন দুপচাঁচিয়া থানার এসআই আব্দুস সালাম, এএসআই তারা মিয়া, পৌর কাউন্সিলর আলহাজ্ব মোশারফ হোসেন মুন্সি সেলিম, শরিফুল আলম স্বাধীন, উপজেলা পূজা উদযাপন পরিষদের সভাপতি অসীম কুমার দাস, তালোড়া পৌর পূজা উদযাপন পরিষদের সভাপতি সুভাস প্রসাদ কানু, সাংগঠনিক সম্পাদক দিনেশ চন্দ্র শীল, বিভিন্ন মন্দির কমিটির পক্ষে মহিন্দ্র কুমার পাল, রতন কুমার প্রকুখ। এসময় তালোড়া ইউপি চেয়ারম্যান আলহাজ্ব মেহেরুল ইসলাম, পৌর কাউন্সিলর সাবু প্রাং, হাসিম প্রাং, তানভির আহম্মেদ, মারুফ হাসান তরফদার, গিয়াস উদ্দীন, রেখা রানী, সাহেরা বেওয়া, উপজেলা পূজা উদযাপন পরিষদের যুগ্ম সম্পাদক দুলাল বসাক, তালোড়া পৌর পূজা উদযাপন পরিষদের সাধারন সম্পাদক দেবব্রত মন্ডল বাপ্পী, আ’লীগ নেতা আব্দুর রহিম, দলিল লেখক আব্দুল জলিলসহ বিনোদ পোদ্দার পবন, শঙ্কর লাল আগরওয়ালা, ও বিভিন্ন পূজা মন্ডপের নেতৃবৃন্দ উপস্থিত ছিলেন। সভায় তালোড়া পৌর ও ইউনিয়ন এলাকায় যাতে দুর্গাপূজা সুষ্ঠু ও শান্তিপূর্ণ ভাবে উদযাপিত হয় সেই লক্ষ্যে আইনশৃঙ্খলা বাহিনী ও জনপ্রতিনিধিগণ সর্বাত্মক সহযোগিতার আশ্বাস দেন।